**Kiinan Grand Prix 2017** (virallisesti **2017 Formula 1 Heineken Chinese Grand Prix**) oli Formula 1 -kauden 2017 toinen osakilpailu. Se ajettiin 9. huhtikuuta 2017 Shanghai International Circuit -radalla Shanghaissa.

Kilpailun voittoon ajoi Mercedeksen Lewis Hamilton ennen Ferrarin Sebastian Vettelia ja Red Bullin Max Verstappenia. Kilpailussa ajettiin 56 kierrosta ja se oli Formula 1 -historian 14. Kiinan Grand Prix. Kilpailun hallitseva voittaja oli uransa kauteen 2016 lopettanut Nico Rosberg. FIA:n tuomaristossa viikonlopun ajan toimivat Mika Salo, Paul Gutjahr, Enzo Spano ja Zheng Honghai.

Viikonlopun aikataulu ja sää
----------------------------

| Päivä | Aikataulu | Sessio | Sää | Ilma | Rata | Kosteus |
| --- | --- | --- | --- | --- | --- | --- |
| Paik. | Suomi |
| 7. huhtikuuta | 10:00–11:30 | 05:00–06:30 | 1. vapaat harjoitukset |  Sateinen | 13 °C | 15 °C | 92 % |
| 14:00–15:30 | 09:00–10:30 | 2. vapaat harjoitukset |  Pilvinen | 13–14 °C | 15–16 °C | 91–92 % |
| 8. huhtikuuta | 12:00–13:00 | 07:00–08:00 | 3. vapaat harjoitukset |  Aurinkoinen | 21–22 °C | 33–35 °C | 63–67 % |
| 15:00–16:00 | 10:00–11:00 | Aika-ajot |  Aurinkoinen | 21 °C | 32 °C | 66 % |
| 9. huhtikuuta | 14:00–16:00 | 09:00–11:00 | Kilpailu |  Pilvinen, alussa märkä rata | 12–13 °C | 14–15 °C | 79–84 % |
| Lähde: |

Rengasseokset
-------------

*Pääartikkeli: Formula 1 -sarjan renkaat kaudella 2017*
Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat on tarkoitettu märälle radalle. Pirelli valitsi kauden 2017 toiseen osakilpailuun kuivan kelin rengasseoksista punaraitaiset superpehmeät renkaat, keltaraitaiset pehmeät renkaat sekä valkoraitaiset keskikovat renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.

Ennen Grand Prix -viikonloppua
------------------------------

Kausi 2017 oli alkanut Australian GP:stä, jonka oli voittanut Ferrarin Sebastian Vettel viime kaudet Formula 1 -sarjaa hallinneen Mercedes -tallin kuljettajien sijan. Ferrarin edellisestä voitosta oli ehtinyt kulua puolitoista vuotta. Ferrari johti avauskilpailun jälkeen valmistajien MM-sarjaa 37 pisteellä. Toisena oli Mercedes, jolla oli 33 pistettä. Sebastian Vettelin voiton ansiosta MM-sarjan johdossa oli Ferrari-tallin kuljettaja ensimmäistä kertaa viiteen vuoteen. Viimeksi Ferrari-kuljettaja oli johtanut MM-sarjaa kaudella 2012, kun Fernando Alonso oli MM-sarjan kärjessä ennen Korean GP:tä.

Sauber ilmoitti, että Pascal Wehrleinin loukkaantumisen takia tallin toista autoa ajaa Ferrarin varakuljettaja Antonio Giovinazzi. Giovinazzi oli ajanut Sauberilla myös Australian Grand Prix’ssä, missä hän sijoittui 12:nneksi ja hänen tallikaverinsa Marcus Ericsson keskeytti kilpailun 21. kierroksella. Wehrlein oli loukkaantunut tammikuussa Race of Champions -kilpailussa. Hän kertoi Australiassa, että vamma ei sinänsä estä ajamista, mutta hän ei ole harjoittelutauon vuoksi täydessä kunnossa.

Grand Prix -viikonloppu
-----------------------

### Perjantain harjoitukset

Kilpailuviikonlopun alkua piti odottaa tuntikausia sumun takia. Perjantaiaamun ensimmäisissä harjoituksissa autot ehtivät vain käydä radalla ennen kuin harjoitukset keskeytettiin punaisilla lipuilla. Sumun takia pelastushelikopterin oli mahdotonta lentää sairaalaan turvallisesti, joten harjoituksia ei voitu viedä läpi suunnitellusti.

Ahkerimmatkin kuljettajat ehtivät ajaa perjantain ensimmäisissä harjoituksissa vain kahdeksan kierrosta. Nopeimman ajan 1.50,491 välikelin renkailla ajoi Red Bullin Max Verstappen lähes 1,6 sekunnin erolla Williamsin Felipe Massaan. Ferrarin Kimi Räikkönen ja Sebastian Vettel sekä Mercedeksen Lewis Hamilton ajoivat vain yhden installaatiokierroksen. Valtteri Bottas ajoi Mercedeksellä neljä kierrosta. Vaikka harjoitukset jäivät lyhyiksi, niiden aikana nähtiin muutamia pyörähdyksiä. Muun muassa Renault’n Nico Hülkenbergin auto jäi pohjastaan kiinni pysäytyssoraan, kun hän pyörähti ulos radalta.

Perjantain toiset harjoitukset peruttiin heikon sään vuoksi, vaikka autot olisivatkin pystyneet ajamaan radalla. Pelastushelikopteri ei kuitenkaan voinut lentää 38 kilometrin päässä sijaisevaan sairaalaan, joten FIA:n kilpailunjohtaja Charlie Whiting päätti peruuttaa harjoitukset sääntöjen mukaisesti. Edellisen kerran näin oli käynyt vuoden 2015 Yhdysvaltojen GP:n yhteydessä, jolloin perjantain toiset harjoitukset jouduttiin myös perumaan.

Perjantaina harkittiin myös kilpailupäivän siirtämistä lauantaiksi, koska sunnuntaiksi oli luvattu jopa perjantaita enemmän sumua. FIA kuitenkin päätti, että kilpailu ajettaisiin normaalisti sunnuntaina, koska FIA:n tutkimien sääennustusten mukaan sumun ei pitäisi silloin enää haitata helikopterilentoja.

### Lauantain harjoitukset

Perjantain harjoitusten ongelmien vuoksi lauantain harjoitukset olivat talleille erittäin kiireiset. Ferrari hallitsi kolmansia harjoituksia, ja tallin kuljettajat olivat tuloslistan kärjessä Sebastian Vettelin johdolla. Mercedeksen Valtteri Bottas ja Lewis Hamilton seurasivat Ferrareita sijoilla kolme ja neljä. Felipe Massa sijoittui viidenneksi ennen Red Bull -kaksikkoa, Max Verstappenia ja Daniel Ricciardoa. Massan tallikaveri Lance Stroll ajoi harjoitusten kahdeksanneksi nopeimman ajan. McLaren Hondan Fernando Alonso ja Stoffel Vandoorne taistelivat viimeisistä sijoituksista yhdessä Sauber-tallin kuljettajien Marcus Ericssonin ja Antonio Giovinazzin kanssa.

### Aika-ajot

Ensimmäisessä aika-ajo-osiossa olivat mukana kaikki 20 kuljettajaa. Viisi huonoimmin sijoittunutta tippui, ja 15 nopeinta jatkoi toiseen osioon. Ensimmäinen osio kesti 18 minuuttia. Lauantain aika-ajot ajettiin auringonpaisteessa. Kiinassa oli käytössä superpehmeät, pehmeät ja keskikovat renkaat. Haasin Romain Grosjean pyörähti ensimmäisessä osiossa radan pääsuoralla, ja hänen renkaansa puhkesi. Red Bullin Max Verstappen kärsi ensimmäisessä osiossa moottoriongelmista, eikä saanut ajettua kunnollista aikaa, niinpä hän putosi jo ensimmäisessä osiossa ja sijoittui 19. sijalle. Aivan ensimmäisen osion lopulla Antonio Giovinazzi menetti autonsa hallinnan samassa kohdassa kuin Grosjean ja ajoi seinään. Giovinazzin auto romuttui täysin, ja radan pääsuora tuli täyteen romua. Giovinazzi sijoittui 15:nneksi ja olisi päässyt jatkamaan toiseen osioon, mutta ei pystynyt osallistumaan siihen autoon syntyneiden vaurioiden takia. Ensimmäisen osion jälkeen aika-ajoista putosivat Verstappenin lisäksi 16:nneksi sijoittunut Stoffel Vandoorne, 17:nneksi sijoittunut Grosjean, 18:nneksi sijoittunut Jolyon Palmer ja 20:nneksi jäänyt Esteban Ocon. Red Bull ilmoitti ensimmäisen osion jälkeen, että Verstappenin autossa oli moottorin ohjelmistovika. Ensimmäisen osion nopein oli Ferrarin Sebastian Vettel.

Toisen aika-ajo-osion alkua lykättiin kymmenellä minuutilla, koska radan seinämää piti korjata Giovinazzin ulosajon jäljiltä. Lisäksi Romain Grosjean ja Jolyon Palmer joutuivat tuomariston tutkintaan, koska he eivät hidastaneet keltaisten lippujen aikana. Molemmat kuljettajista saivat myös viiden lähtöruudun rangaistukset sunnuntain kilpailuun. Giovinazzi sai myös viiden lähtöruudun rangaistuksen, koska hänen autonsa vaihdelaatikko piti vaihtaa ulosajon jälkeen. Toisen osion nopein oli jälleen Ferrari-kuljettaja, tällä kertaa Kimi Räikkönen, ja hänen jälkeensä tulivat saman tallin Vettel ja Mercedeksen Lewis Hamilton ja Valtteri Bottas. Toisessa osiossa putosivat Carlos Sainz, Kevin Magnussen, Fernando Alonso, Marcus Ericsson ja Antonio Giovinazzi.

Kolmanteen osioon selviytyi kymmenen nopeinta toisesta osiosta. Huomattavaa oli, että kymmenen parhaan joukossa oli seitsemän eri tallia. Paalupaikalle ajoi Mercedeksen Lewis Hamilton ajalla 1.31,678. Sitä ennen Shanghain radan nopein kierros oli ollut Michael Schumacherin vuonna 2004 ajama 1.32,238. Paalupaikka oli Hamiltonin uran 63. ja kuudes peräkkäinen. Sebastian Vettel ajoi toiseen ruutuun ennen Valtteri Bottasta, joka hävisi Vettelille vain sekunnin tuhannesosan. Kimi Räikkönen sijoittui neljänneksi. Kolmanteen lähtöriviin, sijoille viisi ja kuusi ylsivät Red Bullin Daniel Ricciardo ja Williamsin Felipe Massa.

#### Aika-ajojen tulokset

| Sija | Nro | Kuljettaja | Talli | Osioiden ajat | Lähtöruutu |
| --- | --- | --- | --- | --- | --- |
| 1. osio | 2. osio | 3. osio |
| 1 | 44 | Yhdistynyt kuningaskunta Lewis Hamilton | Mercedes | 1.33,333 | 1.32,406 | **1.31,678** | 1 |
| 2 | 5 | Saksa Sebastian Vettel | Ferrari | **1.33,078** | 1.32,391 | 1.31,864 | 2 |
| 3 | 77 | Suomi Valtteri Bottas | Mercedes | 1.33,684 | 1.32,552 | 1.31,865 | 3 |
| 4 | 7 | Suomi Kimi Räikkönen | Ferrari | 1.33,341 | **1.32,181** | 1.32,140 | 4 |
| 5 | 3 | Australia Daniel Ricciardo | Red Bull Racing-TAG Heuer | 1.34,041 | 1.33,546 | 1.33,033 | 5 |
| 6 | 19 | Brasilia Felipe Massa | Williams-Mercedes | 1.34,205 | 1.33,759 | 1.33,507 | 6 |
| 7 | 27 | Saksa Nico Hülkenberg | Renault | 1.34,453 | 1.33,636 | 1.33,580 | 7 |
| 8 | 11 | Meksiko Sergio Pérez | Force India-Mercedes | 1.34,657 | 1.33,920 | 1.33,706 | 8 |
| 9 | 26 | Venäjä Daniil Kvjat | Toro Rosso-Renault | 1.34,440 | 1.34,034 | 1.33,719 | 9 |
| 10 | 18 | Kanada Lance Stroll | Williams-Mercedes | 1.33,986 | 1.34,090 | 1.34,220 | 10 |
| 11 | 55 | Espanja Carlos Sainz | Toro Rosso-Renault | 1.34,567 | 1.34,150 |  | 11 |
| 12 | 20 | Tanska Kevin Magnussen | Haas-Ferrari | 1.34,942 | 1.34,164 |  | 12 |
| 13 | 14 | Espanja Fernando Alonso | McLaren-Honda | 1.34,499 | 1.34,372 |  | 13 |
| 14 | 9 | Ruotsi Marcus Ericsson | Sauber-Ferrari | 1.34,892 | 1.35,046 |  | 14 |
| 15 | 36 | Italia Antonio Giovinazzi | Sauber-Ferrari | 1.34,963 | Ei aikaa |  | 18 |
| 16 | 2 | Belgia Stoffel Vandoorne | McLaren-Honda | 1.35,023 |  |  | 15 |
| 17 | 8 | Ranska Romain Grosjean | Haas-Ferrari | 1.35,223 |  |  | 19 |
| 18 | 30 | Yhdistynyt kuningaskunta Jolyon Palmer | Renault | 1.35,279 |  |  | 20 |
| 19 | 33 | Alankomaat Max Verstappen | Red Bull Racing-TAG Heuer | 1.35,433 |  |  | 16 |
| 20 | 31 | Ranska Esteban Ocon | Force India-Mercedes | 1.35,496 |  |  | 17 |
| 107 % aika: 1.39,593 |
| Lähde: Formula 1:n virallinen verkkosivusto |

### Kilpailu

|  |
| --- |
| "Luulen, että ensimmäisellä kierroksella ohitin yhdeksän autoa. Tuntui vähän videopeliltä." —Verstappen kuvaili tuntemuksiaan palkintopallilla Martin Brundlen haastattelussa.  |

Lähtöruudukkoon ajettaessa Max Verstappenin auto varoitti vaihdelaatikon viasta, ja osalla kuljettajista oli autossaan välikelin ja osalla kuivan kelin renkaat. Kilpailuun lähtivät välikelin renkailla kaikki muut paitsi Carlos Sainz, jolla oli kuivan kelin renkaat. Myös Jolyon Palmer vaihtoi kuivan kelin renkaat lämmittelykierroksen jälkeen.

Kilpailun ensimmäisessä mutkassa Bottas haastoi Vettelin, mutta Vettel onnistui pitämään toisen sijan. Räikkönen puolestaan putosi yhden sijan, kun Ricciardo pääsi ohi. Ensimmäisten mutkien jälkeen Lance Stroll joutui keskeyttämään kilpailun, kun Sergio Pérez osui hänen autonsa takarenkaaseen ja Stroll ajautui pysäytyssoralle. Tämän johdosta radalle tuli virtuaalinen turva-auto. Lisäksi Vettel joutui tuomariston tutkintaan, koska hänen autonsa oli ollut lähdössä lähes kokonaan lähtöruudun ulkopuolella. Vettel ei kuitenkaan saanut rangaistusta.

Neljännellä kierroksella Sauberin Antonio Giovinazzi ajoi pääsuoralla vesiliirron seurauksena seinään ja pääsuora tuli täyteen romua. Turva-auto tuli radalle ja autot joutuivat kiertämään sen takana varikon kautta pääsuoran sijaan. Turva-auton takana ajettaessa Bottas pyörähti ja putosi 12. sijalle. Kun turva-auto poistui radalta seitsemännellä kierroksella, Hamilton johti kilpailua ennen Daniel Ricciardoa ja Räikköstä. Max Verstappen ohitti seuraavalla kierroksella Räikkösen, ja niin hän oli noussut 16. sijalta jo kolmanneksi. Nico Hülkenberg sai viiden sekunnin aikarangaistuksen ohittamisesta virtuaalisen turva-auton aikana ja 10 sekunnin aikarangaistuksen ohittamisesta turva-auton takana.

20. kierroksella Vettel ohitti Räikkösen ja siirtyi neljänneksi. Kaksi kierrosta myöhemmin hän ohitti Ricciardon, ja samalla heidän autojensa renkaat koskettivat toisiaan. Kierroksella 28 Vettel ohitti Verstappenin ja nousi toiseksi Verstappenin jarrutuksen mentyä pitkäksi. Fernando Alonso keskeytti 34. kierroksella.

Kilpailun voitti 56 kierroksen jälkeen Mercedeksen Lewis Hamilton ennen Ferrarin Sebastian Vetteliä ja Red Bullin Max Verstappenia. Kevin Magnussen ajoi kahdeksanneksi ja saavutti ensimmäiset pisteensä Haas -tallissa.

Mercedes voitti valmistajan palkinnon, jonka otti palkintokorokkeella vastaan Aldo Costa. Kuljettajia haastatteli palkintokorokkeella entinen Formula 1 -kuljettaja Martin Brundle.

Formula 1.comin virallisessa äänestyksessä päivän kuljettajaksi valittiin Red Bullin Max Verstappen.

Lewis Hamilton ajoi voittoon Kiinan GP:ssä johdettuaan kaikki 56 kierrosta kilpailun aikana. Kuvassa Hamilton vuoden 2016 Malesian GP:ssä.
#### Kilpailun tulokset

| Sija | Nro. | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| **1.** | 44 | Yhdistynyt kuningaskunta **Lewis Hamilton** | **Mercedes** | 56 | 1:37.36,158 | 1 | **25** |
| **2.** | 5 | Saksa **Sebastian Vettel** | **Ferrari** | 56 | +6,250 | 2 | **18** |
| **3.** | 33 | Alankomaat **Max Verstappen** | **Red Bull Racing-TAG Heuer** | 56 | +45,192 | 16 | **15** |
| **4.** | 3 | Australia **Daniel Ricciardo** | **Red Bull Racing-TAG Heuer** | 56 | +46,035 | 5 | **12** |
| **5.** | 7 | Suomi **Kimi Räikkönen** | **Ferrari** | 56 | +48,076 | 4 | **10** |
| **6.** | 77 | Suomi **Valtteri Bottas** | **Mercedes** | 56 | +48,808 | 3 | **8** |
| **7.** | 55 | Espanja **Carlos Sainz** | **Toro Rosso-Renault** | 56 | +1.12,893 | 11 | **6** |
| **8.** | 20 | Tanska **Kevin Magnussen** | **Haas-Ferrari** | 55 | +1 kierros | 12 | **4** |
| **9.** | 11 | Meksiko **Sergio Pérez** | **Force India-Mercedes** | 55 | +1 kierros | 8 | **2** |
| **10.** | 31 | Ranska **Esteban Ocon** | **Force India-Mercedes** | 55 | +1 kierros | 17 | **1** |
| **11.** | 8 | Ranska Romain Grosjean | Haas-Ferrari | 55 | +1 kierros | 19 |  |
| **12.** | 27 | Saksa Nico Hülkenberg | Renault | 55 | +1 kierros | 7 |  |
| **13.** | 30 | Yhdistynyt kuningaskunta Jolyon Palmer | Renault | 55 | +1 kierros | Varikko |  |
| **14.** | 19 | Brasilia Felipe Massa | Williams-Mercedes | 55 | +1 kierros | 6 |  |
| **15.** | 9 | Ruotsi Marcus Ericsson | Sauber-Ferrari | 55 | +1 kierros | 14 |  |
| **Kesk.** | 14 | Espanja Fernando Alonso | McLaren-Honda | 33 | Vetoakseli | 13 |  |
| **Kesk.** | 26 | Venäjä Daniil Kvjat | Toro Rosso-Renault | 18 | Hydraulliikka | 9 |  |
| **Kesk.** | 2 | Belgia Stoffel Vandoorne | McLaren-Honda | 17 | Bensanpaine | 15 |  |
| **Kesk.** | 36 | Italia Antonio Giovinazzi | Sauber-Ferrari | 3 | Ulosajo | 18 |  |
| **Kesk.** | 18 | Kanada Lance Stroll | Williams-Mercedes | 0 | Kolari (Pérez) | 10 |  |
| Lähde: |

#### Johtokierrokset

| Nro | Kuljettajat | Talli | Kierrokset |
| --- | --- | --- | --- |
| 44 | Yhdistynyt kuningaskunta Lewis Hamilton | Mercedes | 1–56 |
|

#### DHL Fastest Pitstop

Kilpailun nopeimmat varikkopysähdykset teki Williams -talli Felipe Massan molemmilla varikkopysähdyksillä.

| Sija | Talli | Kuljettaja | Aika |
| --- | --- | --- | --- |
| **1.** | Williams | Brasilia Felipe Massa | 2,52 sekuntia |
| **2.** | Ferrari | Saksa Sebastian Vettel | 2,55 sekuntia |
| **3.** | Red Bull Racing | Australia Daniel Ricciardo | 2,60 sekuntia |
|

Kilpailun jälkeen
-----------------

Daniel Ricciardo ja Sergio Pérez saivat Kiinan osakilpailun jälkeen varoitukset siitä, että he olivat ennen kilpailun alkua myöhästyneet paikoiltaan, kun Kiinan kansallislaulu esitettiin. Lisäksi kilpailun tuomaristo käsitteli sitä, että Sebastian Vettel asetti autonsa lämmittelykierroksen jälkeen osittain lähtöruudun ulkopuolelle. Rangaistusta Vettelille ei kuitenkaan annettu. Kilpailun jälkeen muun muassa Red Bullin tallipäällikkö Christian Horner sanoi haluavansa selvittää asian kunnolla tulevia kilpailuja varten. Vettelin oletettiin hakeutuneen kuivempaan kohtaan muuten märällä pääsuoralla.

|  |  |  |
| --- | --- | --- |
| "| Tästä tulee yksi tasaisimmista, ellei tasaisin taistelu mitä olen urallani kokenut. Minä todellakin odotan tätä taistelua. Enkä pelkästään Sebastiania, vaan myös muita, jotka ovat mukana. Ferrari on tehnyt fantastista työtä. | "|
| **– Lewis Hamilton Kiinan osakilpailun jälkeen 2017.**  |

Kiinan osakilpailun jälkeen Ferrarin pääjohtaja Sergio Marchionne ja tallipäällikkö Maurizio Arrivabene kritisoivat suoraan suomalaiskuski Kimi Räikköstä. Italian mediassa alettiin jopa miettiä, että Räikkönen voitaisiin erottaa kesken kauden.

### Sijoitukset kilpailun jälkeen

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Kuljettajien pisteet|  | Sijoitus | Kuljettaja | Pisteet |
| --- | --- | --- | --- |
|  | 1. | Saksa Sebastian Vettel | 43 |
|  | 2. | Yhdistynyt kuningaskunta Lewis Hamilton | 43 |
|  | 3. | Alankomaat Max Verstappen | 25 |
|  | 4. | Suomi Valtteri Bottas | 23 |
|  | 5. | Suomi Kimi Räikkönen | 22 |

 | 

Valmistajien pisteet|  | Sijoitus | Valmistaja | Pisteet |
| --- | --- | --- | --- |
|  | 1. | Saksa Mercedes | 66 |
|  | 2. | Italia Ferrari | 65 |
|  | 3. | Itävalta Red Bull Racing | 37 |
|  | 4. | Italia Toro Rosso | 12 |
|  | 5. | Intia Force India | 10 |

 |

* **Huom!**: Vain viiden parhaan sijoitukset sisällytetty.

Lähteet
-------

1. 1 2  Race - Hamilton wins in China to draw level with Vettel *Formula1.com*.  9.4.2017. Viitattu 10.4.2017.
2. ↑  2016 FORMULA 1 PIRELLI CHINESE GRAND PRIX - RACE RESULT *Formula1.com*.  17.4.2016. Viitattu 31.3.2017.
3. ↑  Salo vahvisti: Kisan siirto lauantaille oli tosi lähellä *ts.fi*. Viitattu 9.4.2017.
4. ↑  Großer Preis von China in Schanghai 2017 - Formel 1 bei Motorsport-Total.com *www.motorsport-total.com*. Viitattu 9.4.2017. (saksaksi)
5. ↑  Pirelli announce tyre choices for 2017 openers *Formula1.com*.  22.12.2016. Viitattu 15.4.2017.
6. 1 2 3  Nyrhinen, Matti: Ferrarin pääpomo parahti: Oli jo aikakin! *MTV.fi*.  26.3.2017. Viitattu 31.3.2017.
7. 1 2  Kunnas, Kasperi: Ferrarilla ensimmäinen MM-johto viiteen vuoteen – toinen avausvoitto Räikkösen jälkeen *MTV.fi*.  26.3.2017. MTV Oy. Viitattu 31.3.2017.
8. 1 2 3  F1-talli vahvistaa: Varamies jatkaa kisakuskina *MTV.fi*.  3.4.2017. Viitattu 3.4.2017.
9. 1 2 3 4 5  Rämänen, Antti: F1-päivä täysin pilalle: Räikkönen torkkui autossaan, Bottas harmitteli treenien peruuntumista *MTV.fi*.  7.4.2017. Viitattu 7.4.2017.
10. 1 2 3  Freeman, Glenn: Chinese GP second F1 practice session cancelled *Autosport.com*.  7.4.2017. Viitattu 7.4.2017.
11. ↑  F1-fanit, nyt tarkkana! Kiinan GP saatetaan siirtää lauantaille! *SuomiF1.com*.  7.4.2017. Viitattu 7.4.2017.
12. ↑  FIA linjasi – Kiinan GP:tä ei siirretä! *SuomiF1.com*.  7.4.2017. Viitattu 7.4.2017.
13. ↑  Noble, Jonathan: FIA rules out bringing F1's Chinese Grand Prix forward to Saturday *Autosport.com*.  7.4.2017. Viitattu 7.4.2017.
14. 1 2 3 4 5 6  FP3 - Ferrari set searing Shanghai pace *Formula1.com*.  8.4.2017. Viitattu 8.4.2017.
15. 1 2 3 4 5 6 7 8 9 10 11 12 13 14 15 16 17 18  Nyrhinen, Matti: LIVE: Ei voi olla totta – Bottas hävisi Vettelille tuhannesosalla! *MTV.fi*.  8.4.2017. Viitattu 8.4.2017.
16. 1 2 3 4  Anderson, Ben: Chinese GP: Hamilton beats Vettel to pole, Verstappen out in Q1 *Motorsport.com*.  8.4.2017. Viitattu 8.4.2017.
17. 1 2 3 4 5 6  Qualifying - Hamilton edges Vettel for China pole *Formula1.com*.  8.4.2017. Viitattu 8.4.2017.
18. ↑  Kahdelle kuljettajalle lähtöruuturangaistuksia – sekä kovat rangaistuspisteet *SuomiF1.com*.  8.4.2017. Viitattu 8.4.2017.
19. ↑  Palmer and Grosjean penalised for ignoring yellow flags *Formula1.com*.  8.4.2017. Viitattu 8.4.2017.
20. ↑  Giovinazzi drops to the back of the grid *Formula1.com*.  9.4.2017. Viitattu 9.4.2017.
21. 1 2  Rämänen, Antti: Bottas tuhannesosan eturivistä! Hamilton löi Ferrarit aika-ajoissa *MTV.fi*.  8.4.2017. Viitattu 8.4.2017.
22. ↑  2017 FORMULA 1 HEINEKEN CHINESE GRAND PRIX - QUALIFYING *Formula1.com*.  8.4.2017. Formula One World Championship Limited. Viitattu 8.4.2017.
23. ↑  Sport Content: Max Verstappen häikäisi jälleen: "Tuntui vähän videopeliltä" *Sportti.com*.  9.4.2017. Viitattu 17.4.2017.
24. 1 2 3 4 5 6 7 8 9 10 11 12 13 14 15 16 17 18 19  Nyrhinen, Matti: Kimi ja Valtteri peräkanaa maaliin – näin dramaattinen Kiinan gp eteni *MTV.fi*.  9.4.2017. Viitattu 26.4.2017.
25. ↑  Hughes, Mark: 2017 Chinese Grand Prix report *motorsportmagazine.com*.  10.4.2017. Motor Sport Magazine. Viitattu 26.4.2017. (englanniksi)
26. ↑  Richards, Giles: Lewis Hamilton leads from start to finish to win Chinese F1 GP *theguardian.com*.  9.4.2017. the Guardian. Viitattu 26.4.2017. (englanniksi)
27. ↑  Cooper, Adam: Hulkenberg: China overtaking penalties were "centimetre decisions" *Motorsport.com*.  13.4.2017. Viitattu 17.4.2017. (englanniksi)
28. ↑  Driver of the Day *Formula 1® - The Official F1® Website*. Viitattu 18.4.2017. (englanniksi)
29. ↑  2017 FORMULA 1 HEINEKEN CHINESE GRAND PRIX - RACE RESULT *Formula1.com*.  9.4.2017. Viitattu 11.4.2017.
30. ↑  DHL Fastest Pit Stop Award: Williams maintain 100% record *Formula1.com*.  12.4.2017. Viitattu 12.4.2017.
31. ↑  Kahdelle F1-kuskille varoitus erikoisesta episodista *SuomiF1.com*.  9.4.2017. Viitattu 11.4.2017.
32. ↑  Kaksi F1-tähteä sai huomautuksen nolosta myöhästymisestä *MTV.fi*.  9.4.2017. Viitattu 12.4.2017.
33. 1 2 3  Vettelin temppuiluun halutaan selkeä linjanveto *MTV.fi*.  10.4.2017. Viitattu 12.4.2017.
34. ↑  Nyrhinen, Matti: Hamilton pääsi napauttamaan Vettelille – "Mitäs minä sanoin" *MTV.fi*.  9.4.2017. Viitattu 13.4.2017.
35. 1 2  Aittoniemi, Janne: Hurjaa F1-spekulaatiota Italiasta – Räikköstä uhkaavat jopa potkut kesken kauden *IS.fi*.  11.4.2017. Viitattu 12.4.2017.
36. ↑  Vahtera, Niko: Spekulaatio Räikkösen tulevaisuudesta käy kuumana – italialaismedia listasi jo korvaajaehdokkaat *IS.fi*.  11.4.2017. Viitattu 12.4.2017.

Aiheesta muualla
----------------

* Kuvia tai muita tiedostoja aiheesta **Kiinan Grand Prix 2017** Wikimedia Commonsissa

Osakilpailut Formula 1 -kaudella 2017

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  Australia |  Kiina |  Bahrain |  Venäjä |  Espanja |  Monaco |  Kanada |  Azerbaidžan |  Itävalta |  Britannia |
|  Unkari |  Belgia |  Italia |  Singapore |  Malesia |  Japani |  Yhdysvallat |  Meksiko |  Brasilia |  Abu Dhabi |

KiinaFormula 1 -luokan Kiinan Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | *1951* | *1952* | *1953* | *1954* | *1955* | *1956* | *1957* | *1958* | *1959* |
| 1960-luku | *1960* | *1961* | *1962* | *1963* | *1964* | *1965* | *1966* | *1967* | *1968* | *1969* |
| 1970-luku | *1970* | *1971* | *1972* | *1973* | *1974* | *1975* | *1976* | *1977* | *1978* | *1979* |
| 1980-luku | *1980* | *1981* | *1982* | *1983* | *1984* | *1985* | *1986* | *1987* | *1988* | *1989* |
| 1990-luku | *1990* | *1991* | *1992* | *1993* | *1994* | *1995* | *1996* | *1997* | *1998* | *1999* |
| 2000-luku | *2000* | *2001* | *2002* | *2003* | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | *2020* | *2021* | *2022* | *2023* |
| Radat | Shanghai International Circuit (2004–2019) |